ম্যাজিস্ট্রেট প্রথমেই যান নিত্যপ্রয়োজনীয় পণ্য বিক্রির দোকানগুলোতে। এর একটি হাজি স্টোর। দোকানটিতে মূল্যতালিকা থাকলেও সেটা প্রকাশ্যে রাখা ছিল না। এ অপরাধে তাকে দোষী সাব্যস্ত করেন ম্যাজিস্ট্রেট। দোকানি মো. কামাল হোসেন কাকুতি-মিনতির ফাঁকে দুই হাতে নিজের দুই কানও ধরে ফেলেন মাফ চাওয়ার ভঙ্গিতে। ম্যাজিস্ট্রেট জানালেন, সম্ভব না, কারণ দুই দিন আগেও তাঁকে সতর্ক করা হয়েছিল। হাজি স্টোরকে ১০ হাজার টাকা জরিমানা করা হয়।